NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-3870/2025-4

**711a**

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi TARABOVI, poverenému riadením Ministerstva životného prostredia Slovenskej republiky (tlač 711)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 742 z 13. februára 2025 pridelil **návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi TARABOVI, poverenému riadením Ministerstva životného prostredia Slovenskej republiky (tlač 711)** na prerokovanie Výboru Národnej rady Slovenskej republiky pre pôdohospodárstvo a životné prostredie do určeného termínu konania schôdze Národnej rady Slovenskej republiky.

Predseda Národnej rady Slovenskej republiky zároveň určil, aby Výbor Národnej rady Slovenskej republiky pre pôdohospodárstvo a životné prostredie ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu.

Na prerokovanie uvedeného návrhu bolo zvolané zasadnutie Výboru Národnej rady Slovenskej republiky pre pôdohospodárstvo a životné prostredie na 18. februára 2025. Výbor Národnej rady Slovenskej republiky pre pôdohospodárstvo a životné prostredie o predmetnom návrhu nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

Výbor Národnej rady Slovenskej republiky pre pôdohospodárstvo a životné prostredie ako **gestorský výbor** dňa 18. februára 2025o návrhutiež **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Poslankyňa **Zuzana Matejičková** bola určená podľa § 80 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov za spoločnú spravodajkyňu k predmetnému návrhu a tiež poslanci Rudolf Huliak, Branislav Becík, Peter Kalivoda, Ján Kvorka, Anton Stredák a Igor Šimko, aby plnili úlohu náhradných spravodajcov.

Bratislava 18. februára 2025

Rudolf **H u l i a k**, v. r.

predseda výboru